Britney Jean

Britney Jean je ôsmy štúdiový album americkej popovej speváčky Britney Spears. 

Album bol vydaný 3. decembra 2013 nahrávacou spoločnosťou RCA Records. Kvôli príprave na novú éru a nahrávaniu skladieb sa speváčka rozhodla nezastupovať naďalej post porotcu v americkej speváckej show X Factor, kde ako porotca bola veľmi obľúbená. Ešte pred vydaním albumu samotná speváčka vyhlásila, že pracuje na novej hudbe, a že pôjde o jej doteraz najosobitejší album. Na albume sa podieľali aj napríklad Sia Furlerová alebo jej veľmi dobrý kamarát Will.i.am, s ktorým majú spoločný duet „Scream & Shout“ z roku 2012. Britney sa po vydaní albumu zastavila v reláciách ako napríklad v talkshow moderátorky Ellen DeGeneres alebo v Good Morning America aby album propagovala. Album získalo od kritikov, rôznych hudobných internetových portálov a fanúšikov zmiešané recenzie a album debutovalo na 4. mieste prestížneho amerického rebríčka Billboard 200, čo je najhoršie umiestnenie albumu za celú jej kariéru. Počas prvého týždňa sa ho predalo 107 000 kópií. Prvým singlom sa stala pomerne úspešná skladba „Work Bitch“, ktorá debutovala na 12. mieste rebríčka Billboard Hot 100, stala sa hitom a získala platinové ocenenie. Druhým, už menej úspešným singlom bola romantická pieseň „Perfume“, ktorého najlepšie umiestnenie bolo 78. miesto. Britney album promovala len minimálne, a tak sa pre nízku predajnosť a nedostatok času rozhodla nevydať tretí singel. Album bolo najočakávanejším popovým albumom v roku 2013. Celková predajnosť albumu sa blíži k 1 miliónu.

Keď unikla fotografia z natáčania videoklipu k skladbe „Work Bitch“, tak mnoho fanúšikov sa zhodlo, že Britney tam vyzerá podobne ako vo videoklipe k piesni „Piece Of Me“, a tak sa diskutovalo či nepôjde o pokračovanie éry „Blackout“ (2007).

Na obale albumu je samotná speváčka a neónové srdiečko s nápisom „Britney Jean“. Britney sa nevydala na svetové turné ako to bolo v prípade predošlých albumov, ale album propaguje vo svojej show v Las Vegas Britney: Piece Of Me, ktorá má veľký úspech a vyniesla jej cenu Best Of Vegas (2015) za najlepšie vystúpenia v tomto meste.

Do rebríčkov sa dostali aj piesne „Alien“ a „It Should Be Easy“, ktorá je už v poradí tretia spolupráca speváčky a amerického rapera Will.i.ama po piesňach „Big Fat Bass“ (2011) a „Scream & Shout“ (2012). Avšak pozitívne ohlasy od fanúšikov dostali aj piesne „Til It's Gone“ a „Passenger“.

Jedným z producentov bol aj William Orbit, ktorý produkoval napríklad aj najlepšie album speváčky Madonny Ray of Light.

V piesni „Brightest Morning Star“ spieva Britney o jej dvoch milovaných synoch.

Zostava 
 Britney Spears – textár, hlavný a sprievodný spev
 David Guetta – producent, zvukár
 Sia Furler – textár, vedľajšie vokály
 William Orbit – hudba, producent
 will.i.am – vedľajšie vokály, producent, hudba, zvukár
 Joshua Lopez – akustická gitara
 Katy Perry – textár
 Thomas Pentz – textár
 Jamie Lynn Spears – vedľajšie vokály
 Alan O'Connell – zvukár
 Pierre-Luc Rioux – gitara
 Karen Elaine – viola
 Neel Hammond – viola
 Ana Díaz – vokály
 Michelangelo Di Battista – fotograf
 Frances Lacuzzi – fotograf
 Chico Bennett – producent
 Diplo – producent
 Freshm3n III – producent
 Myah Marie – vedľajšie vokály
 Ralph Wegner – zvuková dizajn
 Michael Valerio – basy
 Alan Tilston – zvukár

Zoznam skladieb

Štandardná verzia

Deluxe verzia 

Japonská verzia

Ocenenia

Pozície v rebríčkoch

Certifikácie

Zdroj 

Albumy Britney Spears
Hudobné albumy z 2013